Lada

Lada on venäläisen ajoneuvovalmistaja AvtoVAZ:in automerkki. Ladan päätuotantolaitos sijaitsee Toljatin kaupungissa, Samaran alueella. Nimi "Lada" on vientimarkkinoita varten annettu nimi, kotimarkkinoillaan auton merkkinä on VAZ. Mallin valmistus aloitettiin huhtikuussa 1970. Suomeen tuonti alkoi 1971.Repo, Harri: Neuvostoliitolle paljastui 60-luvulla autoteollisuuden karmea tila – Siitä syntyi ikoninen Lada, mutta tehdaskaupunki päätyi rosvojoukkojen taistelukentäksi, Tekniikka & Talous 21.4.2024. Viitattu 11.1.2025.

Lada nousi suosituksi merkiksi etenkin entisen itäblokin maissa, mutta merkkiä vietiin myös lähes kaikkiin läntisiin maihin, USA:ta lukuun ottamatta, sekä useisiin kehitysmaihin.

Alkuperäistä Ladaa valmistettiin sekä sedan- että farmariversiona, ja sen valmistuksen päättyessä vuoden 2012 puolivälissä se on yli 20 miljoonalla myydyllä yksilöllään eräs maailman pitkäikäisimpiä malleja, joka ei elinkaarensa aikana kokenut mainittavia muutoksia.

Ladan tunnuksessa on tyyliteltynä matalasyväyksinen jokilaiva, joka on venäjänkieliseltä nimitykseltään lodja tai ladja, kirjoitettuna ладья (suom. lotja). Slaavilaisessa mytologiassa Lada on nuoruuden, rakkauden, kauneuden ja harmonian jumalatar.

Nimi Žiguli (Жигули) tarkoittaa Volgan jokilaivaa. Lisäksi Samaran alueella, Volgan mutkassa, sijaitsee Žiguli-vuoristo.

 AvtoVaz 
Lisenssillä valmistettavia malleja kootaan Syrganissa ja Iževskissä Venäjällä, H’ersonissa, Krementšukissa, Lutskissa, Zaporižžjassa Ukrainassa, Quitossa Ecuadorissa, Kairossa Egyptissä ja Montevideossa  Uruguayssa. Pieniä OKA-nimisiä (VAZ-1111) -malleja kootaan Serpuhovissa ja Naberežnyje Tšelnyssa.

AvtoVaz sai alkunsa Neuvostoliiton ministerineuvoston puheenjohtaja Aleksei Kosyginin esittämässä 1966–1970 viisivuotissuunnitelmaa koskevassa alustuksessa Neuvostoliiton kommunistisen puolueen 23. edustajainkokousta varten 5. huhtikuuta 1966. Puheessa todettiin, että Neuvostoliitto tarvitsee uuden autotehtaan. Yhteistyösopimus italialaisen Fiatin kanssa allekirjoitettiin 4. toukokuuta 1966. Asiasta tiedotettiin joukkotiedotusvälineissä Neuvostoliitossa 30. kesäkuuta 1966. 25. elokuuta 1966 aloitettiin uuden tehtaan perustan kaivutyöt.

VAZ-2101 -auton nimestä järjestettiin yleis(neuvosto)liittolainen kilpailu, johon tuli noin 30 000 ehdotusta uuden auton nimeksi. Voittaneeksi tulee nimi Žiguli (Жигули). Valtionkomitean toisessa vaiheessa noin sadasta käsittelemästä nimestä valittiin kahdeksan jatkokäsittelyä varten. Tässä vaiheessa suunnittelija A. M. Žjornyi ehdotti Žigulia yhdeksänneksi, mikä hyväksyttiin. Vientimarkkinoita varten auton nimeksi tuli Lada.

Teknisesti VAZ-2101 perustui vuoden 1966 Fiat 124:een. Keskikokoisten Žigulien lisäksi Ladalla on myös maastoautomalli Lada Niva ja pienikokoinen auto Oka, jonka uusin malli VAZ-1111 tunnetaan Malyškana (Pienokaisena).

Vuonna 1993 TTS teki sopimuksen AvtoVAZin kanssa. Vuonna 1995 ensimmäinen täysimittainen LADA Car center avattiin Naberezhnye Chelnyn kaupunkiin ja aloitti suorat toimitukset autotehtaalta. Vuonna 1995 avattiin toimisto Kazaniin. Vuoteen 1997 asti autoilla ajettiin Naberežnye Chelnysta. Jälkikuljetukset rautateitse

 Ladan mallisto 
Ensimmäinen Ladan malli oli VAZ-2101 eli 1200. Tämä malli on perinteinen pyöreälamppuinen Lada. VAZ-2102 on edellisen farmariversio. VAZ-2103 ja VAZ 2106 ovat "nappiksesta" edelleen kehitettyjä, hieman loistokkaampia ja kalliimpia malleja, joissa on pyöreät tuplalamput. VAZ-2105 on kulmikkailla lampuilla varustettu takavetolada, joka tuli 80-luvulla ja VAZ-2107 on sen hienostuneempi versio. VAZ-2104 on farmarimalli samasta aiheesta. Iskutilavuus vaihteli 1200–1600 cm3.

Kauan odotettu uusi etuvetomalli sai nimen Samara, tehtaalla auto kuitenkin tunnetaan nimellä VAZ-2108, jos kyseessä on kolmiovinen malli. Viisiovinen on VAZ-2109 ja sedan tuntee tunnuksen VAZ-21099. Puhekielessä Žiguleita kutsutaan niiden numerolyhenteen mukaan "kolmoseksi" (troika), "neloseksi" (tšetvjorka), "viitoseksi" (pjatorka), "kuutoseksi" (šestjorka), "seiskaksi" (semjorka), "kasiksi" (vasmjorka) tai "ysiksi" (devjatka).

110-sarjan auto on korimallin mukaan VAZ-2110 (sedan/Lada 110), VAZ-2111 (farmari/Lada 111) tai VAZ-2112 (viistoperä/Lada 112).

Kaikki päämallit ovat tuotannossa edelleen, mutta osan tuotanto on siirretty muille tehtaille, kuten IŽ:lle. Ladan porrasperäisen kulmikkaan klassikkomallin valmistus päättyy vuoden 2011 lopussa. Malli on Venäjän myydyin, ja vuonna 2010 sitä myytiin 136 006 kappaletta.Ladan klassikkomalli on jäämässä historiaan, hs.fi

Ladan maahantuojana toimi Suomessa Delta Motor Group Oy vuosina 1971 - 2012. Viimeisen kerran Delta sopi Ladan maahantuonnin vuosisopimuksen vuonna 2009, ja vuonna 2012 se ilmoitti tuonnin lopettamisesta virallisesti. Lada-autojen huoltotoiminnot jatkuivat Delta-autossa kuitenkin ennallaan. Deltan mukaan Lada oli 1970-80-luvun taitteessa Suomen myydyin auto yli 10 000 kpl rekisteröinnillä. Suomessa viimeksi myydyt mallit olivat maastoauto Lada Niva ja perhefarmari Lada 117 STW. Ladan maahantuonnin aloitti uudestaan vuonna 2016 tamperelainen ManseMotors, tuoden maahan Kalina ja Granta-malleja. Heinäkuusta 2016 alkaen maahantuonti siirtyi Super-motor Oylle ja samalla myyntivalikoima laajeni 4X4 ja 4X4-Urban malleilla. Helmikuussa 2018 Super-Motor Oy toi Suomen markkinoille ensimmäiset Lada Vesta -mallit.  Trafin tilastojen mukaan vuonna 2017 Suomessa rekisteröitiin 13 kpl erilaisia Lada-malleja, vuonna 2020 yksi kpl.

pienoiskuva|Lada 1200L:n moottorin käynnistys.Vuonna 2024 Avtovaz esitteli ensimmäisen uuden mallin vuosikausiin. Lada Iskra perustuu Renault-konsernilta varastettuun Dacia Loganiin. Iskrassa käytetään Grantan 66-kilowattista tai Vestan 78 kW moottoria.
 Lada-henkilöautot Suomessa vuosi neuvostoliittolainen tyyppi Lada 1200  1971–1982  2101 kopeika tai jedinitsa (ykkönen) Lada 1200 Combi  1972–1985  2102 dvoika (kakkonen) Lada 1500S  1973–1980  2103 troika (kolmonen) Lada 1300  1974–1980  21011 Lada 1500SL  1977–1983  21061 Lada 1600  1977–1980  2106 Lada 1200L  1977–1989  21013 Lada Niva 1600  1978–1992  2121 Lada 1500 Combi  1979–1985  21023 Lada 1300S  1979–1982  21033 Lada 1300LS  1980–1981  21013 Lada 1600 (uudistettu)  1980–1985  2106 Lada 2105  1981–1984  2105 Lada 1200S  1982–1990  21051 Lada 1500S  1983–1984  21053 Lada 2107  1983–1991  2107 Lada 1500SL  1994–1996  2107 Lada 1300S  1984–1991  21072 Lada 1600SL  1985–1996  21074 Lada 1300 Combi  1985–1991  2104 Lada 1500 Combi  1985–1994  21043 Lada Samara 1,3-litrainen  1986–1996  2108 Lada Samara City 1,1-litrainen  1989–1991  21081 Lada Samara 1,5-litrainen  1987–1995  21083 Lada Samara 1,3-litrainen  1988–1995  2109 Lada Samara 1,5-litrainen  1989–1995  21093 Lada 1500S  1990–1996  21053 Lada Samara Carlota 1,5-litrainen kolmiovinen  1991–1992  21083 Lada Samara Carlota 1,5-litrainen viisiovinen  1991–1992  21093 Lada Samara Sedan 1,5-litrainen  1992–1995  21099 Lada Samara Sedan 1,3-litrainen  1992–1995  210993 Lada 1700i Combi  1994–1997  21044-40 Lada 1700i  1994–1997  21073-40 Lada Samara 1,5i  1995–2003  21083-20 Lada Samara 1,5i  1995–2003  21093-20 Lada Samara Sedan 1,5i  1995–2003  21099-20 Lada Niva 1700i  1996  21214 Lada Niva 1700i  2007-2009  21214-20 Lada Eurosamara 1,5 GLi  1997-1999  21093 Lada Eurosamara 1,5 Li  1997-1999  21093 Lada 110 STW 1,5 Festival  2000-2004  21113 Lada 110 STW 1,6 Festival  2005-2007  21112 Lada 110 STW 1,6 Festival kuusitoistaventtiilinen  2005-2007  21114 Lada 110 HB 1,5  2001-2004  21112 Lada 110 HB Festival 1,5 kuusitoistaventtiilinen  2001-2004  21112 Lada 110 HB 1,6  2005-2007  21121 Lada 110 HB 1,6 kuusitoistaventtiilinen  2005-2007  21124 Lada 119 HB 1,6  2007-2008  11193 Lada 117 STW 1,4  2009-2009  11174 Lada Suomessa 1971 - 2010, kuvasarja suomalaisista Lada-esitteistä ja mainoksista. Ladajussi / YouTube 2018. Viitattu 11.1.2025.

 Mallit 
 Tuotannossa vuonna 2026 olevat mallit 
 Lada 4x4 (Лада 4x4)
 Lada Granta (Лада Гранта) 
 Lada Iskra
 Lada Kalina 2 (Лада Калина 2) 
 Lada Largus (Лада Ларгус)
 Lada Vesta (Лада Веста)
 Lada Aura

 Entiset mallit 
 Lada 110 -sarja (110, 111, 112)
 Lada 115
 Lada 1200 (2101, 2102, 21013, 21051)
 Lada 1300 (2104, 21011, 21033, 21072)
 Lada 1500 (2103, 21023, 21043, 21053, 21061)
 Lada 1600 (2106, 21074)
 Lada 1700 (21044-40, 21073-40)
 Lada 2105
 Lada 2107 
 Lada 2116
 Lada Bohse
 Lada Forma
 Lada Nadežda (2120)
 Lada Nova
 Lada Priora
 Lada Reka (2122)
 Lada Revolution
 Lada Samara
 Lada Tarzan (210834)
 Lada XRAY

 Ladan vaiheita 

Lada-nimi keksittiin alun perin Suomen markkinoita varten. Neuvostoliitossa ja Venäjällä auton nimi oli aikaisemmin Žiguli.

1970 – Ladan tehdas perustettiin Toljattiin Moskovan länsipuolelle. Tehdas rakensi yhteistyössä Fiatin kanssa Fiat 124:n vuoden 1967 mallin pohjalta Lada 1200-sarjan. Sarjan autoja valmistettiin aina vuoteen 1989 saakka.
1971 – Farmari-Lada tuli tuotantoon, ja Lada tuli Suomeen. Maahantuojana toimi muitakin neuvostoliittolaisia automerkkejä edustanut Oy Konela Ab.
1970-luvulla Lada oli vuosia Suomen myyntitilastojen kärjessä. Ladalla oli tärkeä osa Suomen autoistumisessa.
1974 – Turun Konela-Auto luovutti syyskuussa kahdennen kymmenennen tuhannen Suomeen tuodun Ladan ostajalle.Timo Laitinen: Auto 70-luvulla, s. 102. Helsinki: Alfamer Oy, 2008. 
1977 – Nelivetoinen Niva-maasturi tuli tuotantoon.
1978 – Lada Nivan myynti Suomessa alkoi.
1979 – Ladan takavetoisia malleja oli myyty Suomessa kahdeksan vuoden aikana yhteensä liki 68 000 autoa. Ladan osuus Suomen henkilöautokannasta oli vuoden päättyessä noin kuusi prosenttia.Laitinen 2008, s. 103.
1981–1984 – Takavetoinen Lada oli Suomen eniten ostettu henkilöautomalli. Vuoden 1984 aikana Suomessa rekisteröitiin 11 351 uutta Ladaa, jolloin se oli kolmanneksi ostetuin henkilöautomerkki Nissan-Datsunin ja Toyotan jälkeen.Heikki Laurell: Suomen henkilöautot 1985, s. 38. Helsinki: Kustannus Oy Autotekniikka, 1985.
1984 – Etuvetoisen Samaran valmistus alkoi. Mallin suunnitteluun saatiin apua Porschelta.
1986 – Samaran tuonti Suomeen alkoi.
1988 – Suomessa oli vuoden lopussa rekisterissä 132 076 Ladaa, jolloin se oli viidenneksi yleisin henkilöautomerkki Nissanin, Toyotan, Fordin ja Opelin jälkeen.Heikki Laurell: Suomen henkilöautot 1990, s. 42. Helsinki: Kustannus Oy Autotekniikka, 1990.
1989 – Tuotantoon tuli pikkuauto Oka. Siitä on myös sähköautoversio.
1991 – Neuvostoliiton kaatuminen ei pysäyttänyt Ladojen tuotantoa.

1990-luvulla Neuvostoliiton kaatumisen jälkeen Suomesta vietiin runsaasti vanhoja autoja Venäjälle, esimerkiksi vuonna 1993 yli 30 tuhatta. Vanhat Ladat olivat Suomessa hyljeksittyjä, mutta käytännössä 1990-luvun puoliväliin asti näiden markkinahinta oli 1000 dollaria, tämä hinta maksettiin välttävän kuntoisistakin autoista. Muun merkkiset autot kelpasivat myös jostain hinnasta, kunnes Venäjä asetti muille kuin Venäjällä valmistetuille autoille suurehkot tullimaksut.
1995 – Suomessa oli vuoden lopussa rekisterissä 64 607 Ladaa, jolloin se oli 12. eniten rekisteröity henkilöautomerkki.Heikki Laurell: Suomen henkilöautot 1996, s. 48. Helsinki: Kustannus Oy Autotekniikka, 1996. Vuoden aikana Suomessa rekisteröitiin 3 706 uutta Ladaa, jolloin se oli merkkikohtaisessa rekisteröintitilastossa kahdeksannella sijalla.Laurell 1996, s. 59.
1996 – Tuotantoon tuli 110-sarja.
1996–1998 – Uudenkaupungin autotehdas rakensi Euro-Samaraa.
1997 – Takavetoisten Ladojen tuonti Suomeen päättyi.
2002 – Ladan ja General Motors yhteisyritys GM AvtoVaz aloittaa Chevrolet Nivan tuotannon.
2004 – Huhtikuussa valmistui 22. miljoonas Lada.
2004 – Kesäkuun lopussa Suomessa oli rekisterissä 35 023 Ladaa. Se oli 18. yleisin automerkki.
2004 – Tammi-elokuun aikana rekisteröitiin Suomessa 324 Ladaa – joka nykyisin on Lada-Vaz – eli 70 % vähemmän kuin vuotta aiemmin. Lada on merkkitilaston 26.
2004 – syksyllä Venäjällä alkoi Lada Kalinan myynti.
2007 – Syksyllä Suomessa alkaa Lada 119:n myynti sekä Niva palaa myyntiin. 110:n myynti loppuu.
2007 – Venäjällä alkaa Lada Prioran myynti.
2012 – maahantuonti Suomeen loppuu.Ladan tuonti Suomeen loppuu, Yle.fi/uutiset, viitattu 31.1.2012
2015 – Ladan maahantuonti aloitetaan uudelleen.
Ladoja oli vuonna 2010 rekisterissä 22 600, mutta esimerkiksi 1970-luvun Ladoja enää 350. Kaikista myydyistä jäljellä on kymmenkunta prosenttia.Jukka Harju, Vitsi joka vain jatkuu ja jatkuu, Helsingin Sanomat 28.2.2011 sivu A 6

 Katso myös 
 AvtoVAZ
 Lada-kerho

 Lähteet 

 Aiheesta muualla 

 Lada Suomi, viralliset sivut Suomessa 
 Yle Elävä arkisto: Lada on idän ihme
 Ladan viralliset sivut (venäjäksi) 
 Ladakerho on suomalaisten Lada-harrastajien kohtaamispaikka
 Team LADA VAZ HERE  Muutaman Lada-harrastajan kattavia kertomuksia Ladojen kunnostusprojekteista
 Lada-uutiset ja -malliesittelyt Tuulilasissa 
 AVTOVAZ History -video
 Lada (Avtovaz) Story -video

*
Luokka:Seulonnan keskeiset artikkelit